VM i alpint 2021

VM i alpint 2021 ble arrangert i Cortina d'Ampezzo i Italia fra 9. til 21. februar 2021. Det ble konkurrert i 13 øvelser: seks for menn, seks for kvinner og én lagkonkurranse. 

Medregnet vinter-OL 1956 var dette tredje gang verdensmesterskapet i alpint ble arrangert i Cortina, og sjuende gang det ble arrangert i Italia. Cortina arrangerte VM første gang i 1932. Cortina var eneste søker til mesterskapet, etter å ha tapt avstemningene for de to foregående mesterskapene, som gikk til henholdsvis St. Moritz og Åre. Cortina arrangerte også et VM i 1941 – under 2. verdenskrig – men dette ble annullert av FIS i 1946.

For første gang i VM ble alpin kombinasjon avholdt i super-G og slalåm, i tidligere VM hadde den blitt arrangert i utfor og slalåm. For første gang i VM ble det arrangert renn i parallellstorslalåm. Lagkonkurransen ble også for første gang arrangert som parallellstorslalåm. 

Dårlig vær førte til at øvelsene de første tre dagene ble utsatt. Alpin kombinasjon for kvinner, som skulle arrangeres mandag 8. februar og være mesterskapets første øvelse, ble utsatt på grunn av stort snøfall. Super-G for kvinner ble så satt opp for å arrangeres 9. februar, men ble utsatt på grunn av tåke.

På grunn av koronaviruspandemien ble mesterskapet avviklet uten publikum til stede.

Russland utestengt 
Russlands nasjonale skiforbund – på engelsk Russian Ski Association (RSA) – var utestengt fra mesterskapet, men russiske utøvere fikk lov til å delta som nøytrale utøvere på et nøytralt lag. De deltok under sin nasjonale olympiske komités flagg og Det internasjonale skiforbundet (FIS) bestemte at det nøytrale laget skulle benevnes med trebokstavskoden RSF, en forkortelse for Russian Ski Federation. Laget med russiske utøvere deltok derfor ikke som representanter for det utestengte russiske skiforbundet (RSA). FIS tillot ikke bruk av navnet Russland, henvisninger til det utestengte russiske skiforbundet eller at utøverne benyttet russiske nasjonalfarger, nasjonalsymboler eller liknende. Dersom utøvere som representerte RSF hadde blitt verdensmestere, ville FIS-hymnen erstattet den russiske nasjonalsangen.

Program
Offisielt program
Justerte tider etter utsettelser

Medaljevinnere

Menn

Kvinner

Mikslag

Medaljeoversikt

Norges tropp 
Den 4. februar tok Norges Skiforbund ut seks kvinner og åtte menn. Maria Tviberg fra Geilo Idrettslag og Adrian Smiseth Sejersted fra Stabæk Idrettsforening ble skadet rett før mesterskapet, Tviberg ble erstattet av Kristina Riis-Johannessen mens Sejersted ikke ble erstattet.

Kvinner

Menn

Se også 
 Junior-VM i alpint 2021

Referanser

Eksterne lenker 
 

 
Internasjonale mesterskap i Italia
Internasjonale mesterskap i 2021
Sport i Italia i 2021
Alpint i 2021
Alpin skiidrett i Italia